Foto: Hina

SLOVENSKI mediji tvrde da će novi izbornik Slovenije biti legendarni hrvatski nogometaš Robert Prosinečki.

Samo dan nakon kraja kvalifikacija sad već bivši izbornik Azerbajdžana, Robert Prosinečki, postigao je preliminarni dogovor sa Slovenskim nogometnim savezom oko preuzimanja te reprezentacije u sljedećem ciklusu. Tako pišu tamošnji mediji.

Slovenija je neslavno završila kvalifikacije za Mundijal u Rusiji predvođena Srećkom Katanecom koji je kolo prije kraja u suzama najavio svoj odlazak s klupe.

Slovenski mediji pišu kako se uz Prosinečkog kao potencijalni kandidati spominju i Matjaž Kek te Darko Milanič. Ipak, ističu da je Prosinečki najizgledniji kandidat, da je više-manje sve dogovoreno te da bi Žuti već u utorak trebao doći u Ljubljanu na završne pregovore.

Tekst se nastavlja ispod oglasa

Podsjetimo, prije nekoliko dana apel slovenskom savezu da se angažira Prosinečki uputio je najveći slovenski nogometaš svih vremena, Brane Oblak.